62022CO0426_INF
2023 m. birželio 20 d. Teisingumo Teismo (šeštoji kolegija) nutartis
SOLE-MiZo / Nemzeti Adó- és Vámhivatal Fellebbviteli Igazgatósága
(Byla C-426/22) (
1
)
„Prašymas priimti prejudicinį sprendimą – Bendra pridėtinės vertės mokesčio sistema – Direktyva 2006/112/EB – 183 straipsnis – Veiksmingumo ir mokesčių neutralumo principai – Perkant sumokėto mokesčio atskaita – Permokos grąžinimas – Palūkanų, mokėtinų dėl negalėjimo naudotis atskaitytino PVM permoka, negrąžinta pažeidžiant Sąjungos teisę, apskaičiavimas – Pinigų nuvertėjimas“
Mokesčių teisės aktų suderinimas – Bendra pridėtinės vertės mokesčio sistema – Perkant sumokėto mokesčio atskaita – Teisės į atskaitą įgyvendinimo taisyklės – Permokos grąžinimas – Veiksmingumo ir mokesčių neutralumo principai – Palūkanų, mokėtinų dėl negalėjimo naudotis atskaitytino PVM permoka, negrąžinta pažeidžiant Sąjungos teisę, apskaičiavimas – Pinigų nuvertėjimo nekompensavimas, dėl kurio tinkamai neatlyginami apmokestinamojo asmens nuostoliai – Neleistinumas
(Tarybos direktyvos 2006/112 183 straipsnis)
(žr. 37–49, 54 punktus ir rezoliucinę dalį)
Rezoliucinė dalis
2006 m. lapkričio 28 d. Tarybos direktyvos 2006/112/EB dėl pridėtinės vertės mokesčio bendros sistemos 183 straipsnis ir veiksmingumo bei mokesčių neutralumo principai
turi būti aiškinami taip:
pagal juos draudžiama valstybės narės praktika, kai palūkanos nuo atskaitytino pridėtinės vertės mokesčio (PVM) permokų, kurių ši valstybė narė negrąžino per protingą terminą, pažeisdama Sąjungos teisę, yra skaičiuojamos taikant palūkanų normą, kuri atitinka nacionalinio centrinio banko bazinę palūkanų normą, padidintą dviem procentiniais punktais, jeigu palūkanos nuo minėtų PVM permokų skaičiuojamos laikotarpiu nuo deklaracijos už konkretų mėnesį pateikimo termino pabaigos iki deklaracijos už sekantį mėnesį pateikimo termino pabaigos, netaikant palūkanų, skirtų kompensuoti pinigų nuvertėjimą per laiką, praėjusį po šio laikotarpio, ir iki datos, kuri, pirma, yra vėlesnė už sprendimą, kuriame Teisingumo Teismas konstatavo šį Sąjungos teisės pažeidimą, ir, antra, yra ankstesnė už faktinį palūkanų nuo minėtų PVM permokų sumokėjimą, kai ši praktika gali neleisti tinkamai atlyginti apmokestinamojo asmens nuostolių, patirtų negalint naudotis atitinkamomis sumomis, ir kompensuoti ekonominės naštos dėl nepagrįstai negrąžintų sumų.
(
1
)	OL C 340, 2022 9 5.